《送郤先辈归觐华阴》
唐代·李洞

桂枝博得凤栖枝，欢觐家僮舞翠微。僧向瀑泉声里贺，

鸟穿仙掌指间飞。休停砚笔吟荒庙，永别灯笼赴锁闱。

骚雅近来颓丧甚，送君傍觉有光辉。

作者简介：李洞，字才江，人，诸王孙也。慕贾岛为诗，铸其像，事之如神。时人但诮其僻涩，而不能贵其奇峭，唯吴融称之。昭宗时不第，游蜀卒。诗三卷。 晚唐诗人李洞有一百七十余首诗歌(残句六句)流传至今,其中涉及蜀中的诗篇约有三十首,占其创作总量的六分之一,足见蜀中经历在其诗歌创作中占有的重要地位。